ئاژاس خەوەری "پرس ترست ئۆف ئینديا" وت: دادگاگە بڕیارەگەی لەبان ئەنانجا نایاک وە زیندانیکردن سەخت و ٢٠ هەزار روپیە باج دەرکرد.
وەگورەی کاغەزەیل باوەتەگە، توومەتبارەگە لە ئەیلوول ساڵ ٢٠٢٠ دویەتیگ لە تەمەن ٥ ساڵان خەڵەتانیە، هەنای لە وەردەم ماڵیان بازی کردیاد، و هاوردیەسەی ماڵ خوەی و لەورا تاوانەگەی جیوەجی کردیە.
رویداوەیگ دەسدرویژکردن سێکسی لە ساڵ ٢٠١٢  کەفتە وەرچەو لە هندستان، ک لەو مەوقە دویەتیگ خوەنەوار کەفتە وەر دەسدرویژکردن سێکسی وەلایەن بڕیگ پیاو لەناو پاسیگ لە دیلهی.
ئەو دویەتە دویای چەن رووژیگ لەوەر زەخمەیلی گیانی لەدەسدا، و سزای وەسێدارەدان لەبان چوار توومەتبار دەرچگ.
